**Feketeerdő Község Önkormányzata Képviselő-testülete**

**3/2013.(II.22.) önkormányzati rendelete**

**az ebek egyedi azonosítóval történő ellátásáról**

Feketeerdő Község Önkormányzat Képviselő-testülete az Alaptörvény 32. cikk (2) bekezdésében, valamint az állatok védelméről és kíméletéről szóló 1998. évi XXVIII. törvényben (a továbbiakban: Átv.) foglalt szabályozás alapján az ebek kötelező mikrochippel való ellátásáról az alábbi önkormányzati rendeletet (a továbbiakban: Rendelet) alkotja:

**1. §**

Az ebek biztonságos egyedi azonosítása

1. Az ebek biztonságos egyedi azonosítását a mikrochipes megjelölés jelenti.
2. Minden 2013. január 1. után született eb tartós egyedi azonosíthatóságát az eb tulajdonosa/tartója az eb 4 hónapos életkorának eléréséig köteles mikrochip behelyezésével biztosítani.
3. A 2013. január 1-je előtt született eb tartós egyedi azonosíthatóságát az állat tulajdonosa/tartója köteles legkésőbb az eb 2013. évben esedékessé váló veszettség elleni védőoltásának beadásáig, illetve a beadásakor mikrochip behelyezésével biztosítani.
4. Amennyiben az ebet más okból (tenyésztői szervezet előírása miatt, egységes európai állatútlevél kiváltása miatt, vagy egyéb okból) mikrochip behelyezésével korábban egyedileg már megjelölték, úgy a tulajdonos legkésőbb az eb tárgyévben esedékessé váló veszettség elleni védőoltásának beadásakor az eb mikrochipes megjelöléséről köteles a jogosult állatorvost tájékoztatni és a szükséges adatokat rendelkezésre bocsátani.
5. A mikrochipnek az ebekbe történő beültetését kizárólag az arra jogosult állatorvos végezheti. A regisztrálást ugyanazon eb esetében csak egyszer kell elvégezni.
6. Az ebek biztonságos egyedi azonosítását az Önkormányzat számla ellenében utólag családi házanként 2 db eb chip költségének megtérítésével támogatja.

E rendelet a kihirdetést követő napon lép hatályba.

Novák András dr. Papp László

polgármester körjegyző

A kihirdetés napja: 2013. február 22.

dr. Papp László

körjegyző